Այզեք Դենիելսոն

Այզեք Դենիելսոն (; ), շվեդ երգիչ և երգերի հեղինակ։ Նա առավել հայտնի է իր «Broken» երգով և «Yours» (2018) և «Remember to Remember Me» (2020)։

Վաղ տարիներ 
Այզեքը ծնվել է 1997 թվականի օգոստոսի 27-ին։ Նա երկու ավագ քույր ունի։ Դենիելսոնի ընտանիքը ապրել է Գյոթեբորգի հարավում գտնվող Հովաս համայնքում։ Նրա հայրը՝ Մանս Դենիելսոնը, Mat սննդային ընկերության հիմնադիրներից մեկն է։ 2008-ից 2010 թվականներին նրա ընտանիքն ապրում էր Լոնդոնում, որտեղ Այզեքը հաճախել է Կատարողական արվեստի Tring Park դպրոցը, որտեղ նա սովորել է թատերական և երգեցողական արվեստները։ Այզեքն ասել է այդ ժամանակների մասին․ «Ես սովորել եմ դասական երգել և օգտագործել ստոծանին։ Իմ ձայնը զարգացել է, և ես սկսել եմ ավելի լավ երգել»։

Կարիերա

2012․ Իքս Ֆաքտոր 
Դենիելսոնի ճեղքումը տեղի է ունեցել 2012 թվականին, երբ նա հաջող ելույթ է ունեցել Շվեդիայի Իքս Ֆաքտորին և զբաղեցրել երրորդ հորիզոնականը։

2013-2017․ Կարիերայի սկիզբ և մինի ալբոմներ 
2013 թվականի դեկտեմբերին Դենիելսոնը տեղադրել է իր «Long Live This Love» դեբյուտային սինգլը ՅուԹյուբում մինչև դրա պաշտոնական թողարկումը 2014 թվականին TEN Music Group-ի կողմից։

2015 թվականի հունվաին Դենիելսոնը թողարկել է «Falling Into You»-ն՝ 2015 թվականի մարտին թողարկված իր դեբյուտային «Volume One» մինի ալբոմի առաջնային սինգլը։ Մինի ալբոմը դրական գնահատականներ է ստացել մի շարք կայքերի և քննադատների կողմից։

2016 թվականի հոկտեմբերին Դենիելսոնը թողարկել է իր երկրորդը մինի ալբոմը՝ «Volume Two»-ն, որին սեպտեմբերին նախորդել է «Remember» սինգլը։

2017 թվականի ապրիլին Դենիելսոնի «Ending» թրեքը ներառվել է Մեդդի Զիգլերի պարային վիդեոյում։ 2017 թվականի սեպտեմբերին երգը ներառվել է նաև ամերիկյան «Դու մտածում ես, որ կարողանում ես պարել» ծրագրում և ամերիկյան «Թիկնոց և դաշույն» հեռուստասերիալում։ Այս իրադարձություններն աճեցրել են նրա սթրիմինգային թվերը ամբողջ աշխարհում։

2018-այժմ․ «Yours» և «Remember to Remember Me» 
2018 թվականի ապրիլին Դենիելսոնը թողարկել է «Broken»-ը՝ իր սպասվող դեբյուտային ստուդիական ալբոմի առաջնային սինգլը։ Դենիելսոնն ասել է, որ ներշնչվել է ընկերոջից, ով մի քանի սեռական հարձակումների է ենթարկվել։

2018 թվականի հուլիսին Դենիելսոնը թողարկել է «Always»-ը, որին հաջորդել է «I'll Be Waiting»-ը սեպտեմբերին և «I'm Falling in Love»-ը՝ հոկտեմբերին։ 2018 թվականի հոկտեմբերի 19-ին Դենիելսոնը թողարկել է իր դեբյուտային ստուդիական ալբոմը՝ «Yours»-ը։ Այն զբաղեցրել է շվեդական չարթերի 27-րդ հորիզոնականը։

2019 թվականի հունվարին Դենիելսոնը թողարկել է «Power» սինգլը, որին մարտի 5-ին հաջորդել է «Bleed Out»-ը։ Երկու երգերն էլ դարձել են նրա երրորդ մինի ալբոմի՝ «Run to You»-ի առաջնային սինգլներ, որը թողարկվել է 2019 թվականի մարտի 29-ին։

2019 թվականի սեպտեմբերին Դենիելսոնը թողարկել է «Silence»-ը՝ իր առաջին երգը IOD լեյբլի ներքո, ինչից հետո պայմանագիր է կնքել Universal Music Group-ի հետ։

2020 թվականի ապրիլին Դենիելսոնը թողարկել է իր երկրորդ ստուդիական ալբոմը՝ «Remember to Remember Me»-ն։ Ալբոմի անվանումը ունկնդիրների համար ուղերձ է, որպեսզի նրանք հետևեն իրեն իր անձնական ճամփորդության ընթացքում, որտեղ սովորելու համար շատ չափից շատ նուրբ թեմաներ չկան։

Փեր Մագնուսոնը Aftonbladet-ից ալբոմին տվել է 5-ից 3 գնահատականն, ասելով, որ Այզեք Դենիելսոնը դարձրել է փոփ երաժշտությունն էմոցիոնալ և տխուր։

Սկավառակագրություն

Ալբոմներ

Մինի ալբոմներ

Սինգլներ

Ծանոթագրություններ 

 
Շվեդ երգիչներ
Շվեդ երաժիշտներ
21-րդ դարի երգիչներ
Փոփ երգիչներ
Շվեդ կոմպոզիտորներ